| Kertuojos piliakalnis |
| --- |
| Kertuojos piliakalnis 2003 m. |
| 

Kertuojos piliakalnisKertuojos piliakalnis

 |
| Koordinatės  | 

|  |
| --- |
| 55°10′49″ š. pl. 25°38′18.1″ r. ilg.﻿ / ﻿55.18028°š. pl. 25.638361°r. ilg.﻿ / 55.18028; 25.638361Koordinatės: 55°10′49″ š. pl. 25°38′18.1″ r. ilg.﻿ / ﻿55.18028°š. pl. 25.638361°r. ilg.﻿ / 55.18028; 25.638361 |

 |
| Vieta | Molėtų rajonas |
| Seniūnija | Inturkės seniūnija |
| Aukštis | 7-12 m |
| Plotas | 55x28 |
| Naudotas | I tūkstantmetis pr. m. e. – I tūkstantmečio pradžia |
| Žvalgytas | 1970 |
| Registro Nr. | AR1145 / A856KP / 24035, 24036, 3422 |

**Kertuojos piliakalnis su gyvenviete** – piliakalnis ir gyvenvietė (unikalus objekto MC kodas 24036) Molėtų rajono savivaldybės teritorijoje, Kertuojos kaime, Inturkės seniūnija. Pasiekiamas keliu Inturkė – Lakaja, yra dešinėje vakaruose nuo šio kelio, tarp kelio ir Kertuojų ežero.

Piliakalnis
-----------

Piliakalnis įrengtas atskiroje kalvoje, 50 m į rytus nuo Kertuojų ežero rytinio kranto. Aikštelė ovali, pailga pietų – šiaurės kryptimi, 55x28 m dydžio. Aikštelėje rasta lipdytos keramikos, trinamosios girnos. Aikštelės pietiniame gale yra 15 m ilgio, 0,3 m aukščio, 5 m pločio pylimas. Pietiniame šlaite, 2 m žemiau pylimo yra trikampė 12 m ilgio, 15 m pločio terasa kiek įdubusiu viduriu, per 1 m nuolaidėjanti į pietus. Šlaitai vidutinio statumo, 6-7 m aukščio, vakaruose į ežerą statūs, 12 m aukščio.

Piliakalnis apardytas arimų, šiaurinis šlaitas 1991 m. sužalotas mineralizuotos kvartalinės linijos. Apaugęs praretintomis pušimis.

Šiaurinėje papėdėje, 0,3 ha plote yra papėdės gyvenvietė.

Tyrimai
-------

1970 m. piliakalnį žvalgė Istorijos institutas. Radiniai neišliko. Piliakalnis datuojamas I tūkstantmečio pr. m. e. antrąja puse – I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 1,9 ha. Vizualinio apsaugos zonos pozonio plotas 631 000 m².

|  |
| --- |
| Aplinkiniai piliakalniai |
|  | Malkėsto piliakalnis 12 km | Antaraisčių piliakalnis 19 km | Budrių piliakalnis 10 km |  |
| Liesėnų piliakalnis 21 km |  | Nevieriškės piliakalnis 31 km |
| Didžiokų piliakalnis 18 km | Bendžiukų piliakalnis 11 km | Pavandenės piliakalnis 11 km |

Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Galerija
--------

* Vaizdas nuo piliakalnioVaizdas nuo piliakalnio
* Kertuojos piliakalnio informacinė lentelėKertuojos piliakalnio informacinė lentelė
* Kertuojos piliakalnis, vaizdas nuo kelio, 2015 m. birželisKertuojos piliakalnis, vaizdas nuo kelio, 2015 m. birželis
* Kertuojos piliakalnio laiptaiKertuojos piliakalnio laiptai

Taip pat skaitykite
-------------------

* Sąrašas:Lietuvos piliakalniai

Šaltiniai
---------

1. ↑  „Objekto Nr. 3422 išsamus aprašymas". Lietuvos Respublikos kultūros vertybių registras.
2. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 84 (Nr. 313).

* Lietuvos TSR kultūros paminklų sąrašas, V. 1973, p.185
* Lietuvos piliakalniai: atlasas. Vilnius, 2005, t. 2, p. 114–115.

Nuorodos
--------

* Lietuvos piliakalniai. Kertuoja
* „15min" nuotraukų galerija